"דִּבְרֵי יִרְמְיָהוּ בֶּן-חִלְקִיָּהוּ מִן-הַכּהֲנִים אֲשֶׁר בַּעֲנָתוֹת בְּאֶרֶץ בִּנְיָמִן:"

**"האדם אינו אלא תבנית נוף מולדתו"** (מתוך שיר של שאול טשרניחובסקי)

עולם הדימויים של הנביא בדומה למשורר נובע מהנוף והסביבה בה גדל.

**בפסוקים תיאורים ודימויים שניתן למצוא בנוף מולדתו של הנביא ירמיהו.**

**שעור הכנה לטיול:** משימה בזוגות - בחרו חמישה פסוקים לפחות, עיינו במפרשים (במקראות גדולות או דעת מקרא) וכתבו במחברת הסבר לדימוי ומשמעותו בפסוקים.

**בטיול:** יהיה עליכן להתבונן בנוף ולצלם תמונות מתאימות לפסוקים.

**הכנת מצגת לאחר הטיול:** בשעורי נביא שיתקיימו בחדר מחשבים, ומה שלא תספיקו תסיימו בבית.

עליכן להכין מצגת עם תמונות מהטיול, ופסוק מתאים לכל תמונה. לאחר כל תמונה הוסיפו שקופית עם הסבר לפסוק. בהסבר הפסוק צריך להיות:

* **כותרת –** נושא הנבואה. (היעזרו בדעת מקרא)
* **הרקע לנבואה –** מתי ועל איזה רקע נאמרה? (היעזרו בסיכום הנבואה בדעת מקרא)
* **הסבר הדימוי ומשמעותו או המשל והנמשל. ניתן למצוא הסברים גם באינטרנט. אך הקפידו לערוך את הכתוב בלשונכן ולכתוב בלשון שאתן מבינות.**

**(ישנם פסוקים בהם תיאור הטבע אינו משל. בפסוקים אלו התייחסו רק להסבר התיאור)**

**\*אתן מוזמנות למצוא פסוקים אחרים בספר ירמיהו בהם יש תיאורי טבע. על פסוק שאינו ברשימה תקבלו בונוס!**

**הקרנת המצגת בכתה: שבועיים לאחר הטיול כל זוג יקרין בפני הכתה את המצגת.**

**\*\*\*דוגמאות למצגות שהכינו תלמידות ניתן לראות ב**[**קישורים**](mazeget-%20noga.pdf)[**כאן.**](mazeget-ziv.pdf)

**טבע ונוף בפסוקים מירמיהו**

**הנושאים: רועים וצאן, מקורות מים, צמחים, סלעים, המדבר, הציפורים בסלעים.**

1. פרק כג ,א "הוֹי **רעִים מְאַבְּדִים וּמְפִצִים אֶת-צאן מַרְעִיתִי** נְאֻם-ה': ב לָכֵן כּה-אָמַר ה' אֱלֹהֵי יִשְׂרָאֵל עַל-**הָרעִים הָרעִים אֶת-עַמִּי אַתֶּם הֲפִצתֶם אֶת-צאנִי** וַתַּדִּחוּם וְלֹא פְקַדְתֶּם אתָם הִנְנִי פקֵד עֲלֵיכֶם אֶת-רעַ מַעַלְלֵיכֶם נְאֻם- ה'
2. פרק נ',ו **"צאן אבְדוֹת הָיוּ עַמִּי רעֵיהֶם הִתְעוּם הָרִים שׁוֹבְבוּם מֵהַר אֶל-גִּבְעָה הָלָכוּ שָׁכְחוּ רִבְצָם:"**
3. ירמיהו ב (**יג) כִּי שְׁתַּיִם רָעוֹת עָשָׂה עַמִּי אֹתִי עָזְבוּ** מְקוֹר מַיִם חַיִּים לַחְצֹב לָהֶם בֹּארוֹת בֹּארֹת נִשְׁבָּרִים אֲשֶׁר לֹא יָכִלוּ הַמָּיִם
4. ירמיהו יד (**א) אֲשֶׁר הָיָה דְבַר ה' אֶל יִרְמְיָהוּ עַל דִּבְרֵי הַבַּצָּרוֹת: (ב) אָבְלָה יְהוּדָה וּשְׁעָרֶיהָ אֻמְלְלוּ קָדְרוּ לָאָרֶץ וְצִוְחַת יְרוּשָׁלַם עָלָתָה: (ג) וְאַדִּרֵיהֶם שָׁלְחוּ צְעִורֵיהֶם \{צְעִירֵיהֶם\} לַמָּיִם** בָּאוּ עַל גֵּבִים לֹא מָצְאוּ מַיִם **שָׁבוּ כְלֵיהֶם רֵיקָם בּשׁוּ וְהָכְלְמוּ וְחָפוּ רֹאשָׁם:**
5. פרק יז ה **כּה אָמַר ה' אָרוּר הַגֶּבֶר אֲשֶׁר יִבְטַח בָּאָדָם וְשָׂם בָּשָׂר זְרעוֹ וּמִן- ה' יָסוּר לִבּוֹ: ו וְהָיָה** כְּעַרְעָר בָּעֲרָבָה **וְלֹא יִרְאֶה כִּי-יָבוֹא טוֹב וְשָׁכַן חֲרֵרִים בַּמִּדְבָּר אֶרֶץ מְלֵחָה וְלֹא תֵשֵׁב:**
6. פרק יז, ז **בָּרוּך הַגֶּבֶר אֲשֶׁר יִבְטַח בַּה' וְהָיָה ה' מִבְטַחוֹ: ח וְהָיָה** כְּעֵץ שָׁתוּל עַל-מַיִם וְעַל-יוּבַל יְשַׁלַּח שָׁרָשָׁיו **וְלֹא יִרְאֶה כִּי-יָבא חֹם וְהָיָה עָלֵהוּ רַעֲנָן וּבִשְׁנַת בַּצּרֶת לֹא יִדְאָג וְלֹא יָמִישׁ מֵעֲשׂוֹת פֶּרִי:**
7. **פרק י"ג, ד** קַח אֶת-הָאֵזוֹר אֲשֶׁר קָנִיתָ אֲשֶׁר עַל-מָתְנֶיךָ וְקוּם לֵךְ **פְּרָתָה וְטָמְנֵהוּ שָׁם בִּנְקִיק הַסָּלַע:**
8. **פרק ב', "א** וַיְהִי דְבַר- ה' אֵלַי לֵאמר: ב הָלֹךְ וְקָרָאתָ- בְאָזְנֵי יְרוּשָׁלַם לֵאמר כּה אָמַר ה' זָכַרְתִּי לָךְ חֶסֶד נְעוּרַיִךְ אַהֲבַת כְּלוּלֹתָיִךְ לֶכְתֵּךְ אַחֲרַי בַּמִּדְבָּר בְּאֶרֶץ לֹא זְרוּעָה:
9. **פרק ב',** ו וְלֹא אָמְרוּ אַיֵּה ה' הַמַּעֲלֶה אתָנוּ מֵאֶרֶץ מִצְרָיִם הַמּוֹלִיךְ אתָנוּ **בַּמִּדְבָּר בְּאֶרֶץ עֲרָבָה וְשׁוּחָה בְּאֶרֶץ צִיָּה וְצַלְמָוֶת בְּאֶרֶץ לֹא-עָבַר בָּהּ אִישׁ וְלֹא-יָשַׁב אָדָם שָׁם:**
10. **פרק מח,** כח עִזְבוּ עָרִים וְשִׁכְנוּ בַּסֶּלַע יֹשְׁבֵי מוֹאָב וִהְיוּ **כְיוֹנָה תְּקַנֵּן בְּעֶבְרֵי פִי פָחַת**: (כט) שָׁמַעְנוּ גְאוֹן מוֹאָב גֵּאֶה מְאֹד גָּבְהֹו וּגְאוֹנֹו וְגַאֲוָתֹו וְרֻם לִבֹּו:
11. **פרק מט, טז** תִּפְלַצְתְּךָ הִשִּׁיא ראתָךְ זְדוֹן לִבֶּךָ **שׁכְנִי בְּחַגְוֵי הַסֶּלַע** תּפְשִׂי מְרוֹם גִּבְעָה כִּי- תַגְבִּיהַּ כַּנֶּשֶׁר קִנֶּךָ מִשָּׁם אורִידְךָ נְאֻם- ה':

מוזמנות לדפדף בספר ירמיהו ולהציע עוד פסוקים המתייחסים לנוף מולדתו של הנביא!